turjo4nis/wikipedia-bn-dump-20250701 huggingface dataset:
ফুলহ্যাম ফুটবল ক্লাব

ফুলহ্যাম ফুটবল ক্লাব হচ্ছে ইংল্যান্ডের লন্ডনের ফুলহ্যামের একটি পেশাদার ফুটবল ক্লাব। ইংরেজ ফুটবল লিগের শীর্ষ স্তর প্রিমিয়ার লিগে প্রতিযোগিতা করে। ১৮৭৯ সালে প্রতিষ্ঠিত এই ক্লাবটি ফুটবল লিগে খেলা লন্ডনের প্রাচীনতম ফুটবল ক্লাব।

এই ক্লাবটি ইংরেজ ফুটবলের শীর্ষ স্তরে ২৬টি মৌসুম কাটিয়েছে, যার মধ্যে বেশিরভাগই হয়েছে ১৯৬০ এবং ২০০০-এর দশকে। ১৯৯০-এর দশকে এই ক্লাবটি চতুর্থ স্তর থেকে ওঠার পর থেকে এই ক্লাবটি সাবেক চেয়ারম্যান মোহাম্মদ আল-ফায়দ দ্বারা পরিচালিত হয়েছে। ফুলহ্যাম দুটি শীর্ষস্থানীয় প্রতিযোগিতার ফাইনালে খেলেছে; ১৯৭৫ সালে, দ্বিতীয় বিভাগের দল হিসেবে এফএ কাপ ফাইনালে ওয়েস্ট হ্যাম ইউনাইটেড ফুটবল ক্লাবের মুখোমুখি হয়েছিল, যেখানে তারা ২–০ গোলে পরাজিত হয়েছিল। অন্যদিকে, তারা ২০০৯–১০ উয়েফা ইউরোপা লিগের ফাইনালে আতলেতিকো মাদ্রিদের মুখোমুখি হয়েছিল, হামবুর্গে অনুষ্ঠিত ম্যাচটিতে ফুলহ্যাম অতিরিক্ত সময়ে গিয়ে ২–১ গোলে পরাজিত হয়েছিল।

ইতিহাস
ফুলহ্যাম ১৮৭৯ সালে ফুলহ্যাম সেন্ট অ্যান্ড্রু'স চার্চ সানডে স্কুল ফুটবল ক্লাব নামে প্রতিষ্ঠিত হয়েছিল। এই ক্লাবটি পশ্চিম কেন্সিংটনের (সেন্ট অ্যান্ড্রু'স ফুলহ্যাম ফিল্ডস) স্টার রোডে অবস্থিত ইংল্যান্ডের গির্জার পূজারীদের দ্বারা প্রতিষ্ঠা (যারা বেশিরভাগ ক্রিকেটে আগ্রহী) লাভ করেছে। ফুলহ্যামের মাতৃ গির্জা আজও দলটির ভিত্তি স্মরণ করে, যেখানে আজও এই সম্পর্কিত একটি ফলক নিয়ে দাঁড়িয়ে আছে। এই ক্লাবটি ১৮৭৮ সালে ওয়েস্ট লন্ডন অপেশাদার কাপ জয়লাভ করেছিল এবং ১৮৮৮ সালের ডিসেম্বর মাসে ফুলহ্যাম সেন্ট অ্যান্ড্রু'স-এর নামটি বর্তমানে বিদ্যমান সংক্ষিপ্ত আকারে স্থানান্তর করেছিল। ১৮৯৩ সালে, এই ক্লাবের প্রথম প্রচেষ্টায়ই ওয়েস্ট লন্ডন লিগ জয়লাভ করেছিল। এই ক্লাবের প্রথম দিকে পোশাকের রঙ ছিল  অর্ধেক লাল, অর্ধেক সাদা শার্ট এবং অর্ধেক সাদা শর্ট, যেটি তারা ১৮৮৬–৮৭ মৌসুমে পরিধান করেছিল। ফুলহ্যাম ১৮৯৬ সালে ক্র্যাভেন কটেজে (যেটি তাদের বর্তমান নিজস্ব মাঠ) খেলতে শুরু করেছিল, উক্ত মাঠে বর্তমানে বিলুপ্ত মিনার্ভার বিরুদ্ধে প্রথম খেলা আয়োজিত হয়েছিল। বর্তমানে ফুলহ্যাম দক্ষিণ ইংল্যান্ডের অন্যতম প্রাচীন প্রতিষ্ঠিত ক্লাব, যেখানে পেশাদার ফুটবল আয়োজন করা হয়, যদিও কেন্টের দল ক্রে ওয়ান্ডারার্সের মতো অনেকগুলো নন-লিগ ক্লাব রয়েছে, যারা ফুলহ্যাম হতে কয়েক দশক পুরাতন।

এই ক্লাবটি ১৮৯৮ সালের ১২ই ডিসেম্বর তারিখে পেশাদার ক্লাবের মর্যাদা অর্জন করেছিল, একই বছর তারা সাউদার্ন ফুটবল লিগের দ্বিতীয় বিভাগে খেলেছিল। এই ক্লাবের আর্সেনাল ফুটবল ক্লাবের (উক্ত সময়ে যার নাম রয়্যাল আর্সেনাল ছিল) পর লন্ডনের দ্বিতীয় পেশাদার ফুটবল ক্লাব হয়ে উঠে। ১৯০০–০১ মৌসুমে ফুলহ্যাম সর্বপ্রথম লাল–-সাদা পোশাক পরিধান করে খেলেছিল। ১৯০২–০৩ মৌসুমে, ক্লাবটি সাউদার্ন ফুটবল লিগের প্রথম বিভাগে উত্তীর্ণ হয়েছিল। ১৯০৩ সালে, ক্লাবটি সর্বপ্রথম সম্পূর্ণ সাদা রঙের পোশাকে খেলেছিল এবং তারপর থেকে তারা আজ পর্যন্ত সাদা–কালো পোশাকে খেলছে, সময়ে সময়ে শুধুমাত্র মোজার রঙ পরিবর্তন করা হয়েছে। এই ক্লাবটি ১৯০৫–০৬ এবং ১৯০৬–০৭ মৌসুমে ২ বার সাউদার্ন ফুটবল লিগ জয়লাভ করেছে।

খেলোয়াড়

বর্তমান দল

অর্জন

তথ্যসূত্র

বহিঃসংযোগ

 
 সাপোর্টার'স ট্রাস্ট
 ফুলহ্যামওয়েব – সর্বশেষ ফুলহ্যাম খবর – অপ্রাতিষ্ঠানিক ওয়েবসাইট
 Premierleague.com – ফুলহ্যাম ফুটবল ক্লাব 
 উয়েফা-এ ফুলহ্যাম ফুটবল ক্লাব 
 
 ফুলহ্যাম সংবাদ – স্কাই স্পোর্টস

১৮৭৯-এ প্রতিষ্ঠিত
ইংল্যান্ডের ফুটবল ক্লাব
প্রিমিয়ার লিগের ক্লাব
১৮৭৯-এ প্রতিষ্ঠিত ফুটবল ক্লাব
ফুটবল লিগ ক্লাব
রেডিং ফুটবল ক্লাব

রেডিং ফুটবল ক্লাব ( , ; এছাড়াও রেডিং এফসি অথবা শুধুমাত্র রেডিং নামে পরিচিত) হচ্ছে রেডিং ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে খেলে। এই ক্লাবটি ১৮৭১ সালে প্রতিষ্ঠিত হয়েছে। রেডিং এফসি তাদের সকল হোম ম্যাচ রেডিংয়ের মাদেইস্কি স্টেডিয়ামে খেলে থাকে; যার ধারণক্ষমতা হচ্ছে ২৪,১৬১। বর্তমানে এই ক্লাবের ম্যানেজারের দায়িত্ব পালন করছেন রুবেন সেয়েস এবং সভাপতির দায়িত্ব পালন করছেন দাই ইয়োঙ্গে ও দাই জিওলি। ঘানায়ীয় রক্ষণভাগের খেলোয়াড় অ্যান্ডি ইয়াইডম এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, রেডিং এফসি এপর্যন্ত ৬টি শিরোপা জয়লাভ করেছে; যার মধ্যে ২টি ইএফএল চ্যাম্পিয়নশিপ শিরোপা রয়েছে।

অর্জন
 দ্বিতীয় বিভাগ
 চ্যাম্পিয়ন (২): ২০০৬, ২০১২
 রানার-আপ (১): ১৯৯৫
তৃতীয় বিভাগ
 চ্যাম্পিয়ন (৩): ১৯২৬, ১৯৮৬, ১৯৯৪
 রানার-আপ (৫): ১৯৩২, ১৯৩৫, ১৯৪৯, ১৯৫২, ২০০২
চতুর্থ বিভাগ
 চ্যাম্পিয়ন (১): ১৯৭৯

তথ্যসূত্র

বহিঃসংযোগ

  
 সাপোর্টার্স ট্রাস্ট অ্যাট রেডিং
 

ইংল্যান্ডের ফুটবল ক্লাব
১৮৭১-এ প্রতিষ্ঠিত
রেডিং ফুটবল ক্লাব
প্রিমিয়ার লিগের ক্লাব
১৮৭১-এ প্রতিষ্ঠিত ফুটবল ক্লাব
ফুটবল লিগ ক্লাব
উইগান অ্যাথলেটিক ফুটবল ক্লাব

উইগান অ্যাথলেটিক ফুটবল ক্লাব (, ; এছাড়াও উইগান এএফসি অথবা শুধুমাত্র উইগান নামে পরিচিত) হচ্ছে উইগান ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে খেলে। এই ক্লাবটি ১৯৩২ সালে প্রতিষ্ঠিত হয়েছে। উইগান এএফসি তাদের সকল হোম ম্যাচ উইগানের ডিডাব্লিউ স্টেডিয়ামে খেলে থাকে; যার ধারণক্ষমতা হচ্ছে ২৫,১৩৮। বর্তমানে এই ক্লাবের ম্যানেজারের দায়িত্ব পালন করছেন শন ম্যালোনি এবং সভাপতির দায়িত্ব পালন করছেন বেন গুডবার্ন। বর্তমানে উত্তর আয়ারল্যান্ডীয় আক্রমণভাগের খেলোয়াড় জোশ ম্যাগেনিস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, উইগান এএফসি এপর্যন্ত ৬টি শিরোপা জয়লাভ করেছে; যার মধ্যে ১টি এফএ কাপ শিরোপা রয়েছে।

অর্জন 
উৎস:

লিগ 
 ইএফএল চ্যাম্পিয়নশিপ (দ্বিতীয় বিভাগ)
 রানার-আপ: ২০০৪–০৫
 ফুটবল লিগ দ্বিতীয় বিভাগ / ইএফএল লিগ ওয়ান (তৃতীয় বিভাগ)
 চ্যাম্পিয়ন: ২০০২–০৩, ২০১৫–১৬, ২০১৭–১৮
 ফুটবল লিগ তৃতীয় বিভাগ (চতুর্থ বিভাগ)
 চ্যাম্পিয়ন: ১৯৯৬–৯৭

 কাপ 
 এফএ কাপ চ্যাম্পিয়ন: ২০১২–১৩
 ফুটবল লিগ কাপরানার-আপ: ২০০৫–০৬
 এফএ কমিউনিটি শিল্ডরানার-আপ: ২০১৩
 ফুটবল লিগ ট্রফিচ্যাম্পিয়ন: ১৯৮৪–৮৫, ১৯৯৮–৯৯
 এফএ ট্রফি'''
 রানার-আপ: ১৯৭২–৭৩

তথ্যসূত্র

বহিঃসংযোগ 

  
 
 

 
ইংল্যান্ডের ফুটবল ক্লাব
প্রিমিয়ার লিগের ক্লাব
১৯৩২-প্রতিষ্ঠিত
ফুটবল লিগ ক্লাব
১৯৩২-এ প্রতিষ্ঠিত ফুটবল ক্লাব
এফএ কাপ বিজয়ী
পোর্টসমাথ ফুটবল ক্লাব

পোর্টসমাথ ফুটবল ক্লাব (; এছাড়াও পোর্টসমাথ এফসি অথবা শুধুমাত্র পোর্টসমাথ নামে পরিচিত) হচ্ছে পোর্টসমাথ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে খেলে। এই ক্লাবটি ১৮৯৮ সালের ৫ই এপ্রিল তারিখে প্রতিষ্ঠিত হয়েছে। পোর্টসমাথ এফসি তাদের সকল হোম ম্যাচ পোর্টসমাথের ফ্র্যাটন পার্কে খেলে থাকে; যার ধারণক্ষমতা হচ্ছে ২০,৬২০। বর্তমানে এই ক্লাবের ম্যানেজারের দায়িত্ব পালন করছেন জন মুসিনিয়ো এবং সভাপতির দায়িত্ব পালন করছেন মাইকেল ইজনার। বর্তমানে ইংরেজ মধ্যমাঠের খেলোয়াড় মারলন প্যাক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, পোর্টসমাথ এফসি এপর্যন্ত ১১টি শিরোপা জয়লাভ করেছে; যার মধ্যে ২টি প্রিমিয়ার লিগ, ১টি ইএফএল চ্যাম্পিয়নশিপ, ২টি এফএ কাপ এবং ১টি এফএ কমিউনিটি শিল্ড শিরোপা রয়েছে।

অর্জন
উৎস:

লিগ
 প্রথম বিভাগ
 চ্যাম্পিয়ন (২): ১৯৪৮–৪৯, ১৯৪৯–৫০

 দ্বিতীয় বিভাগ
 চ্যাম্পিয়ন (১): ২০০২–০৩
 রানার-আপ (২): ১৯২৬–২৭, ১৯৮৬–৮৭

 তৃতীয় বিভাগ
 চ্যাম্পিয়ন (৩): ১৯২৩–২৪ (দক্ষিণ), ১৯৬১–৬২, ১৯৮২–৮৩

 চতুর্থ বিভাগ
 চ্যাম্পিয়ন (১): ২০১৬–১৭

কাপ
এফএ কাপ
 চ্যাম্পিয়ন (২): ১৯৩৮–৩৯, ২০০৭–০৮
 রানার-আপ (৩): ১৯২৮–২৯, ১৯৩৩–৩৪, ২০০৯–১০

এফএ কমিউনিটি শিল্ড
 চ্যাম্পিয়ন (১): ১৯৪৯ (যৌথভাবে)
 রানার-আপ (১): ২০০৮

ইএফএল ট্রফি 
 চ্যাম্পিয়ন (১): ২০১৮–১৯

তথ্যসূত্র

বহিঃসংযোগ

  
 উয়েফা-এ পোর্টসমাথ ফুটবল ক্লাব 
 
 স্কাই স্পোর্টসে পোর্টসমাথ ফুটবল ক্লাবের সংবাদ 

১৮৯৮-এ প্রতিষ্ঠিত
ইংল্যান্ডের ফুটবল ক্লাব
পোর্টসমাথ ফুটবল ক্লাব
প্রিমিয়ার লিগের ক্লাব
এফএ কাপ বিজয়ী
১৮৯৮-এ প্রতিষ্ঠিত ফুটবল ক্লাব
ফুটবল লিগ ক্লাব
রয়্যাল আর্সেনাল

রয়্যাল আর্সেনাল (), আদিনাম উলউইক ওয়ারেন (Woolwich Warren), ব্রিটেনের একটি প্রাক্তন গোলাবারুদ ভাণ্ডার। এটি অস্ত্র ও গোলাবারুদ উৎপাদন এবং বিস্ফোরক গবেষণার কাজে ব্যবহৃত হত। লন্ডনের দক্ষিণ-পূর্বে উলউইখে টেম্‌স নদীর দক্ষিণ তীরে এটি অবস্থিত ছিল। ১৬৭১ সালে ৩১ একর জায়গা জুড়ে এটিকে নির্মাণ করা হয়। ১৬৯৫ সালে এখানে একটি অস্ত্র পরীক্ষাগার যুক্ত করা হয় (যার নাম ছিল রয়্যাল ল্যাবরেটরি) এবং ১৭১৭ সালে একটি বন্দুক নির্মাণ কারখানাও স্থাপন করা হয় (রয়্যাল ব্রাস ফাউন্‌ড্রি)। ১৭৭৭ নাগাদ এর আয়তন বেড়ে ১০৪ একরে গিয়ে দাঁড়ায়। এর কিছুদিন পরেই কয়েদিদের কাজে লাগিয়ে এটির চারপাশে ২.৫ মাইল লম্বা আট ফুট উঁচু ইটের প্রাচীর নির্মাণ করা হয়। ১৮০৪ সালে প্লুমস্টেড রোডের কাছে প্রাচীরটির উচ্চতা বাড়িয়ে ২০ ফুট, এবং বাকী অংশগুলির উচ্চতা ১৫ ফুট করা হয়। ১৮১৪-১৮১৬ সালে কয়েদিদের শ্রম ব্যবহার করে পূর্ব পাশে একটি খাল খনন করা হয়।

ফুটবল 
১৮৮৬ সালে আর্সেনালের শ্রমিকেরা একটি ফুটবল ক্লাব গঠন করে যার নাম ছিল ডায়াল স্কোয়ার। তারা ঐ বছর ১১ই ডিসেম্বর প্রথম ম্যাচটি খেলে। দুই সপ্তাহ পরে ক্লাবের নাম বদলে রয়্যাল আর্সেনাল রাখা হয়। ১৮৯৩ সালে ক্লাবটি পেশাদারী ফুটবল লীগে উলউইক আর্সেনাল নামে প্রবেশ করে। বর্তমানে এই ক্লাবটি ইংরেজ প্রিমিয়ার লিগে কেবল আর্সেনাল ফুটবল ক্লাব নামে পরিচিত। ক্লাবটি ১৯১৩ সালে লন্ডনে স্থানান্তরিত হয়।

১৬৭১-এ স্থাপিত
রয়্যাল অর্ডন্যান্স কারখানা
হার্বার্ট চ্যাপম্যান

হারবার্ট চ্যপম্যান (জানুয়ারি ১৯, ১৯৭৮-জানুয়ারি ৬, ১৯৩৪) একজন ইংরেজ ফুটবল খেলোয়াড় এবং ম্যানেজার। তিনি আর্সেনালের ইতিহাসের সর্বপ্রথম সফল ম্যানেজার। ১৯২৫ সালে আর্সেনালে ম্যানেজার হিসাবে যোগ দেন। তার হাত ধরেই আর্সেনাল প্রথম বারের মতো ১৯২৩-২৪ এবং ১৯২৪-২৫ সালে লীগ শিরোপা জিতে। তিনি দলে টেনে আনেন আলেক্স জেমস্‌ এবং ক্লিফ বাস্তিন সহ আরো নামী দামী খেলোয়াড়। ১৯৩৪ সালে এই কিংবদন্তি ম্যানেজার নিয়মোনিয়ায় আক্রান্ত হয়ে মৃত্য বরণ করেন। চ্যপম্যান ১৯৩২ সালে লন্ডনের একটি স্থানীয় পাতাল স্টেশনের নাম "গিলেস্পি রোড" পরিবর্তন করে "আর্সেনাল" রাখার জন্য অগ্রণী ভূমিকা পালন করেন। কোন ফুটবল ক্লাবের নামে রাস্তার নামের ইতিহাস সেখান থেকেই শুরু। ১৯৩৪ সালে এই কিংবদন্তি খেলোয়াড় এবং ম্যানেজার নিউমোনিয়ায় আক্রান্ত হয়ে মৃত্য বরণ করেন।

ইংরেজ ফুটবল ম্যানেজার
আর্সেনাল ফুটবল ক্লাব ম্যানেজার
১৮৭৮-এ জন্ম
১৯৩৪-এ মৃত্যু
ইংরেজ ফুটবলার
গ্রিমসবি টাউন ফুটবল ক্লাবের খেলোয়াড়
কিভিটন পার্ক ফুটবল ক্লাবের খেলোয়াড়
নর্দ্যাম্পটন টাউন ফুটবল ক্লাবের খেলোয়াড়
নটস কাউন্টি ফুটবল ক্লাবের খেলোয়াড়
শেফিল্ড ইউনাইটেড ফুটবল ক্লাবের খেলোয়াড়
সুইন্ডন টাউন ফুটবল ক্লাবের খেলোয়াড়
স্টেলিব্রিজ রোভার্স ফুটবল ক্লাবের খেলোয়াড়
টটেনহ্যাম হটস্পার ফুটবল ক্লাবের খেলোয়াড়
ওয়ার্কসপ টাউন ফুটবল ক্লাবের খেলোয়াড়
নিউমোনিয়ায় মৃত্যু
শেফিল্ড বিশ্ববিদ্যালয়ের প্রাক্তন শিক্ষার্থী
অ্যালেক্স জেমস

অ্যালেক্স উইলসন জেম্‌স (সেপ্টেম্বর ১৪, ১৯০১- জুন ১, ১৯৫৩) একজন স্কটল্যান্ডীয় ফুটবল খেলোয়াড়।  তিনি আর্সেনালের যেকোন সময়ের সেরা খেলোয়াড়দের অন্যতম।

তথ্যসূত্র 

১৯০১-এ জন্ম
১৯৫৩-এ মৃত্যু
স্কটল্যান্ডীয় ফুটবলার
আর্সেনাল ফুটবল ক্লাবের খেলোয়াড়
প্রেস্টন নর্থ এন্ড ফুটবল ক্লাবের খেলোয়াড়
স্কটল্যান্ডের আন্তর্জাতিক ফুটবলার
ইংরেজ ফুটবল লিগের খেলোয়াড়
ইংল্যান্ডে ক্যান্সারে মৃত্যু
দ্বিতীয় বিশ্বযুদ্ধে ব্রিটিশ সেনা কর্মকর্তা
ক্লিফ ব্যাস্টিন

ক্লিফোর্ড সিডনি ব্যাস্টিন (; মার্চ ১৪, ১৯১২ – ডিসেম্বর ৪, ১৯৯১) একজন ইংরেজ ফুটবল খেলোয়াড়।

ব্যক্তিজীবন 
ব্যাস্টিন ১৯৩৯ সালে হেনডন, উত্তর লন্ডনের জোয়ান এল. শাউলকে বিয়ে করেন। বিয়ের পর ২০ বছর শাউল বিধবা হয়ে বেঁচে ছিলেন, এপ্রিল ২০১২ সালে তিনি ৯৬ বছর মারা যান। তাদের দুই কন্যা ছিল, প্যাট্রিকা ও বারবারা।

তথ্যসূত্র 

১৯১২-এ জন্ম
১৯৯২-এ মৃত্যু
ইংরেজ ফুটবলার
আর্সেনাল ফুটবল ক্লাবের খেলোয়াড়
এক্সিটার সিটি ফুটবল ক্লাবের খেলোয়াড়
ওয়াটফোর্ড ফুটবল ক্লাবের যুদ্ধকালীন অতিথি খেলোয়াড়
১৯৯১-এ মৃত্যু
ইংল্যান্ডের আন্তর্জাতিক ফুটবলার
ইংরেজ ফুটবল লিগের খেলোয়াড়
পুরুষ ফুটবল ফরোয়ার্ড
২০শ শতাব্দীর ইংরেজ পুরুষ ক্রীড়াবিদ
এলিফ্যান্টা গুহাসমূহ

এলিফ্যান্টা গুহা হলো গুহা মন্দিরগুলির একটি সংগ্রহ যা প্রধানত হিন্দু দেবতা শিবের উদ্দেশ্যে নিবেদিত ।  তারা এলিফ্যান্টা দ্বীপে বা ঘরাপুরি (আক্ষরিক অর্থে "গুহাগুলির শহর") মুম্বাই হারবারে ভারতের মহারাষ্ট্র রাজ্যের মুম্বাই থেকে ১০ কিলোমিটার (6.2 মাইল) পূর্বে, জওহরলাল নেহরু বন্দর থেকে প্রায় ২ কিলোমিটার (1.2 মাইল) পশ্চিমে অবস্থিত । দ্বীপটিতে পাঁচটি হিন্দু গুহা, কয়েকটি বৌদ্ধ স্তূপ ঢিবি রয়েছে যা খ্রিস্টপূর্ব ২য় শতাব্দীর। এখানে আরো জলের ট্যাঙ্ক সহ দুটি বৌদ্ধ গুহা রয়েছে।

চিত্র

তথ্যসূত্র

বহিঃসংযোগ 

 Video of the caves MTDC site 
 Elephanta Caves Photos from Himanshu Sarpotdar
 - Photographs of elephanta and other sites in maharashtra
 Information on the caves
 Description of Rashtrakutas architecture in the caves
 TempleNet - Elephanta Caves
 Elephanta Cave temple plan
 North enterance temple plan

মহারাষ্ট্রের বিশ্ব ঐতিহ্যবাহী স্থান
মহারাষ্ট্রের হিন্দু মন্দির
ভারতের শিব মন্দির
ভারতের বিশ্ব ঐতিহ্যবাহী স্থান
ভারতের চিত্রলিপি সম্বলিত গুহা
ভারতের স্থাপত্য
চালুক্য রাজবংশ
ভারতীয় রক-কাট আর্কিটেকচার
ভারতের হিন্দু গুহা মন্দির
ভারতের বৌদ্ধ গুহা
ভারতের প্রাক্তন জনবহুল স্থান
ভারতের ছবিযুক্ত গুহা
ভারতের প্রথম সহস্রাব্দের স্থাপনা
রায়গড় জেলার পর্যটন আকর্ষণ
গুপ্ত শিল্প
মুম্বাইতে পাবলিক আর্ট
১ম সহস্রাব্দে ভারতে প্রতিষ্ঠিত
অ্যাস্‌কি শিল্প

অ্যাস্‌কি শিল্প বা ASCII Art হল একধরনের ডিজিটাল শিল্পমাধ্যম যাতে অ্যাস্‌কি কোডের ৯৫টি ছাপার যোগ্য বর্ণ ব্যবহার করে চিত্রকর্ম তৈরি করা হয়। এই ৯৫ টি ব্যবহারযোগ্য বর্ণের মধ্যে রয়েছে ইংরেজি ভাষার ২৬ টি বর্ণ, ছোট হাতের এবং বড় হাতের মিলিয়ে ৫২টি সেই সাথে ০ থেকে ৯ পর্যন্ত অঙ্কগুলোর ইংরেজি রূপ, যতি চিহ্ন সমূহ, গাণিতিক প্রতীক সমূহ এবং ফাঁকা স্থান (space)। সাধারণ টেক্সট এডিটর প্রোগ্রাম ব্যবহার করেই অ্যাস্‌কি শিল্প তৈরি করা সম্ভব। যেসব ফন্টের সকল অক্ষর সমান প্রশস্ত, টাইপ রাইটার দিয়ে লেখার মত ফলাফল পাওয়া যায়, তারাই অ্যাস্‌কি শিল্পের জন্য উপযুক্ত। অ্যাস্‌কি শিল্পের জন্য সর্বাধিক ব্যবহৃত ফন্ট হল courier ।

ইতিহাস

প্রাচীন কাল 
অতি প্রাচীন কাল থেকেই মানুষ অক্ষর ব্যবহার করে চিত্র কর্ম তৈরির চেষ্টা করে আসছে। প্রাচীন মিশর ও রোমান সভ্যতায় এর নিদর্শন পাওয়া গেছে।.

TTY এবং RTTY 
আধুনিক অ্যাস্‌কি শিল্পের নিকট পূর্বসুরী হল TTY এবং RTTY । TTY বলতে বোঝায় TeleTYpe/TeleTYpewriter এবং RTTY হল Radioteletype । বিংশ শতাব্দীর বিশের দশকে TTY বা RTTY এর মাধ্যমে অক্ষর ব্যবহার করে আঁকা বা তৈরি করা ছবি আদান-প্রদান করা হত।

অ্যাস্‌কি শিল্প 
অ্যাস্‌কি শিল্পের শুরু হয় ১৯৬৬ সালে Bell Labs এ কর্মরত কেনেথ নল্টনের হাতে ।.
পরবর্তীকালে সত্তর এবং আশির দশকে সীমিত ক্ষমতার কম্পিউটারে অঙ্কন করা ছবি দেখান সম্ভব ছিল না। সেই সময়ে অক্ষর দিয়ে তৈরি করা অ্যাস্‌কি শিল্পকর্ম ব্যাপক ভাবে ব্যবহার করা হয়। অ্যাস্‌কি শিল্প একসময় বুলেটিন বোর্ড সিস্টেম এবং সেসময়ের অনলাইন গ্রুপ গুলোতে জায়গা করে নেয়। শুধুমাত্র অ্যাস্‌কি শিল্পকেই ভিত্তি করে অ্যাস্‌কি কমিক নামে একধরনের ওয়েব কমিক সংস্কৃতিও শুরু হয় । অ্যাস্‌কি কমিক সাধারণ ওয়েব কমিকের মতই, পার্থক্য হল এখানে আঁকা ছবি গুলো হয় অ্যাস্‌কি শিল্পকর্ম আর সংলাপ গুলো সাধারণত লেখা হয় ছবির নিচে ।

নব্বইয়ের দশকে চিত্র-ভিত্তিক ইন্টারফেস বিশিষ্ট্ কম্পিউটার এবং অসম প্রশস্ততার ফন্টের প্রচলন ঘটলে অ্যাস্‌কি শিল্পের প্রয়োজনীয়তা কমতে থাকে। কিন্তু তারপরেও অ্যাস্‌কি শিল্প টিকে থাকে অনলাইন টেক্সট গেমিং, ইন্টারনেট রিলে চ্যাট, ই-মেইল, বুলেটিন বোর্ড প্রভৃতিতে ।

তথ্যসূত্র 

ডিজিটাল শিল্পকলা
পরিগণকীয় শিল্পকলা
নব্য যোগাযোগ মাধ্যম শিল্পকলা
ইন্টারনেট শিল্পকলা
বহুমাধ্যম
রয়্যাল এয়ার ফোর্স

রয়্যাল এয়ার ফোর্স হল যুক্তরাজ্য, ব্রিটিশ সমুদ্রপার অঞ্চলসমূহ ও রাজকীয় শাসনাধীন অঞ্চলের বিমান ও মহাকাশ বাহিনী। প্রথম বিশ্বযুদ্ধের শেষভাগে রয়্যাল ফ্লাইং কর্পস ও রয়্যাল নেভাল এয়ার সার্ভিসকে একীভূত করে ১৯১৮ সালের ১লা এপ্রিল এই বাহিনী প্রতিষ্ঠিত হয়। ১৯১৮ সালে প্রথম বিশ্বযুদ্ধের মিত্রশক্তি কেন্দ্রীয় শক্তির বিরুদ্ধে জয়লাভের পর রয়্যাল এয়ার ফোর্স সে সময়ে বৃহত্তম বিমানবাহিনী হিসেবে আত্মপ্রকাশ করে। প্রতিষ্ঠার পর থেকে এটি ইউরোপের সামরিক ইতিহাসে গুরুত্বপূর্ণ ভূমিকা পালন করছে। বিশেষ করে, দ্বিতীয় বিশ্বযুদ্ধ চলাকালীন ব্রিটেনের যুদ্ধে নাৎসি জার্মানির লুফ্‌টভাফাকে ছাপিয়ে আকাশপথে আধিপত্য অর্জন করে ও সাম্প্রতিককালের ইরাক যুদ্ধে এর প্রত্যক্ষ ভূমিকা ছিল।

কাঠামো
বিমানবাহিনীর প্রধান কয়েকজন অন্যান্য ঊর্ধ্বতন কমান্ডারদের সমর্থন পেয়ে থাকেন:

পাদটীকা

তথ্যসূত্র

বহিঃসংযোগ 
 RAF Homepage 
 RAF History

রয়েল এয়ার ফোর্স
১৯১৮-এ প্রতিষ্ঠিত
দেশ অনুযায়ী বিমানবাহিনী
যুক্তরাজ্যের সামরিক বাহিনী
লিন্‌জি অ্যান্ডারসন

লিন্‌জি অ্যান্ডারসন () (১৭ই এপ্রিল, ১৯২৩—৩০শে আগস্ট, ১৯৯৪) একজন চলচ্চিত্র সমালোচক এবং মঞ্চ নাটক, চলচ্চিত্র ও প্রামাণ্যচিত্র পরিচালক। ব্রিটিশ সেনা কর্মকর্তার সন্তান হওয়ার সুবাদে তার জন্ম হয় দক্ষিণ ভারতের বেঙ্গালুরুতে। পড়াশোনা করেছেন অক্সফোর্ডের শেল্টনাম ও ওয়েডহ্যাম কলেজে।

বহিঃসংযোগ 
 
 The Lindsay Anderson Memorial Foundation
 Watch O Dreamland on FourDocs
 The BFI's "screenonline" on Free Cinema
 The BFI's "screenonline" for Lindsay Anderson
 The Lindsay Anderson Archive at Stirling University, Scotland 

১৯২৩-এ জন্ম
১৯৯৪-এ মৃত্যু
ইংরেজ চলচ্চিত্র পরিচালক
এলজিবিটিকিউ চলচ্চিত্র পরিচালক
চলচ্চিত্র সমালোচক
ইংরেজি ভাষার চলচ্চিত্র পরিচালক
এলজিবিটিকিউ পরিচালক
স্কটিশ বংশোদ্ভূত ইংরেজ ব্যক্তি
ব্রিটিশ চলচ্চিত্র পরিচালক
দ্বিতীয় বিশ্বযুদ্ধে ব্রিটিশ সেনা কর্মকর্তা
পাল্ম দর বিজয়ী চলচ্চিত্রের পরিচালক
বেঙ্গালুরুর চলচ্চিত্র পরিচালক
বসলি ক্রাউদার

ফ্রান্সিস বসলি ক্রাউদার (জুলাই ১৩, ১৯০৫ - মার্চ ৭, ১৯৮১) একজন মার্কিন চলচ্চিত্র সমালোচক।

রচনাবলী 
 The Lion's Share: The Story of an Entertainment Empire. Ams Prs Inc, 1957.  
 The Great Films: Fifty Golden Years of Motion Pictures. New York: Putnam, 1971.

বহিঃসংযোগ 
 New York Times links to numerous film reviews by Crowther

১৯০৫-এ জন্ম
১৯৮১-এ মৃত্যু
মার্কিন চলচ্চিত্র সমালোচক
নিউ ইয়র্ক টাইম্‌সের ব্যক্তিত্ব
প্রিন্সটন বিশ্ববিদ্যালয়ের প্রাক্তন শিক্ষার্থী
২০শ শতাব্দীর মার্কিন অ-কল্পকাহিনী লেখক
২০শ শতাব্দীর মার্কিন পুরুষ লেখক
রবিন উড (সমালোচক)

রবিন পল উড (২৩ ফেব্রুয়ারি, ১৯৩১–১৮ ডিসেম্বর, ২০০৯) বা সংক্ষেপে রবিন উড ছিলেন ক্যানাদীয়-ইংরেজ চলচ্চিত্র সমালোচক। আলফ্রেড হিচকক, হাওয়ার্ড হক্‌স, ইংমার বার্গম্যান, সত্যজিৎ রায় এবং আর্থার পেন-এর উপর তিনি পৃথক পৃথক বই লিখেছেন। তিনি ইয়র্ক বিশ্ববিদ্যালয়ের ইমেরিটাস অধ্যাপক হিসেবে শিক্ষকতা করেন।

নির্বাচিত রচনাবলি 
 Hitchcock's Films (হিচককের চলচ্চিত্র). ১৯৬৫
Antonioni (আন্তোনিয়োনি). ইয়ান ক্যামেরনের সঙ্গে যৌথভাবে. ১৯৬৮
Arthur Penns (আর্থার পেনস). ওয়েইন রাষ্ট্রীয় বিশ্ববিদ্যালয় প্রকাশনালয়, মিশিগান. ১৯৬৯
Ingmar Bergman (ইংমার ব্যেরমা). ব্যারি কীথ গ্র‌্যান্ট (সম্পা.). ওয়েইন রাষ্ট্রীয় বিশ্ববিদ্যালয় প্রকাশনালয়, মিশিগান. ১৯৬৯
Claude Chabrol(ক্লোদ শ্যাবরঘল). মাইকেল ওয়াকারের সঙ্গে যৌথভাবে. ১৯৭০
The Apu Trilogy (অপু ত্রয়ী). ব্যারি কীথ গ্র‌্যান্ট (সম্পা.). ওয়েইন রাষ্ট্রীয় বিশ্ববিদ্যালয় প্রকাশনালয়, মিশিগান. ১৯৭১
Howard Hawks (হাওয়ার্ড হকস). ওয়েইন রাষ্ট্রীয় বিশ্ববিদ্যালয় প্রকাশনালয়, মিশিগান. ১৯৭২
 Personal Views: Explorations in Film, ১৯৭৬
 Hollywood from Vietnam to Reagan, ১৯৮৬
 Sexual Politics and Narrative Film: Hollywood and Beyond, ১৯৯৮
Robin Wood on the Horror of Film: Collected Essays and Reviews. (ভৌতিক চলচ্চিত্র প্রসঙ্গে রবিন উড: নির্বাচিত প্রবন্ধ ও পর্যালোচনা). ব্যারি কীথ গ্র‌্যান্ট (সম্পা.). ওয়েইন রাষ্ট্রীয় বিশ্ববিদ্যালয় প্রকাশনালয়, মিশিগান. ২০১৮

তথ্যসূত্র

বহিঃসংযোগ 

 An interview with Robin Wood

১৯৩১-এ জন্ম
ইংরেজ চলচ্চিত্র সমালোচক
ইয়র্ক বিশ্ববিদ্যালয়ের অনুষদ
চলচ্চিত্র তাত্ত্বিক
ইংল্যান্ডের এলজিবিটিকিউ লেখক
২০০৯-এ মৃত্যু
হলোওয়ে

হলোওয়ে লন্ডনের একটি ইনার সিটি জেলা। ২০০১ সালের শুমারি অনুযায়ী এর মোট জনসংখ্যা ১১,২১৪ জন যাদের মধ্যে ৪৭% পুরুষ ৫৩% মহিলা।

বহিঃসংযোগ 
 St Mary Magdalene's Church, Holloway Road

লন্ডনের জেলা
লন্ডনের অঞ্চল
পাবলাখালী বন্যপ্রাণী অভয়ারণ্য

পাবলাখালী বন্যপ্রাণ অভয়ারণ্য বাংলাদেশের রাঙামাটি জেলায় অবস্থিত একটি বন্যপ্রাণ অভয়ারণ্য। এটি বাংলাদেশের সংরক্ষিত বনাঞ্চলের মধ্যে অন্যতম। সুন্দরবনের পরে এটি বাংলাদেশের দ্বিতীয় বৃহত্তম সংরক্ষিত বন। বাংলাদেশ বন অধিদপ্তরের সংরক্ষিত বন এলাকার তালিকা অনুযায়ী পাবলাখালী বন্যপ্রাণী অভয়ারণ্যের আয়তন ৪২ হাজার ৮৭ হেক্টর। পাবলাখালী পার্বত্য চট্টগ্রামের উত্তর-পূর্ব প্রান্তে রাঙামাটি শহর থেকে ১১২ কিলোমিটার দূরে কাপ্তাই হ্রদের একেবারে উত্তর প্রান্তে কাসালং নদীর পাশে অবস্থিত। যেখানে হাতিসহ প্রায় কয়েক হাজার প্রজাতির বন্যপ্রাণী আর পাখির বসবাস। জলাভূমি হিসেবেও জায়গাটি গুরুত্বপূর্ণ। পাবলাখালী গেইম অভয়ারণ্য হিসেবে প্রতিষ্ঠিত হয় ১৯৬২ সালের জুন মাসে। ১৯৮৩ সালে ঘোষিত হয় বন্যপ্রাণী অভয়ারণ্য হিসেবে।

ইতিহাস 
এই বন সম্পর্কে প্রথম তথ্য পাওয়া যায় ১৯৫৪ সালের এক জরিপে। সেসময় ২,৫৪০ বর্গকিলোমিটার আয়তনের কাসালং সংরক্ষিত বনাঞ্চলের একটি অংশ ছিল পাবলাখালী এবং এর বিস্তৃতি ছিল প্রায় ৪৫০ বর্গকিলোমিটার। পরবর্তীতে কাপ্তাই বাঁধ নির্মাণের ফলে এই বনের অনেক এলাকা হ্রদের পানিতে নিমজ্জিত হয়ে পড়ে এবং বনের আয়তন কিছুটা সংকুচিত হয়। ১৯৬২ সালের জুন মাসে বন্যপ্রাণী আর প্রাকৃতিক সম্পদ সংরক্ষণের জন্য এটিকে বন্যপ্রাণী সংরক্ষণ কেন্দ্র বা গেইম রিজার্ভ হিসেবে প্রতিষ্ঠা করা হয়। স্বাধীনতার পরবর্তী সময়ে ১৯৮৩ সালের ২০শে সেপ্টেম্বর এটিকে গেজেট নোটিফিকেশনের মাধ্যমে বন্যপ্রাণী অভয়ারণ্য হিসেবে ঘোষণা করা হয়। বর্তমানে রাঙামাটি জেলার কাসালং রেঞ্জের দক্ষিণ-পূর্বে খাগড়াছড়ি জেলার সীমানা পর্যন্ত এই অভয়ারণ্যটি বিস্তৃত।

তথ্যসূত্র

বহিঃসংযোগ 
 বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা

বাংলাদেশের বন
বাংলাদেশের সংরক্ষিত এলাকা
বাংলাদেশের বন্যপ্রাণী অভয়ারণ্য
রাঙ্গামাটি জেলা
বাংলাদেশের জাতীয় উদ্যান
জার্মান পুনঃএকত্রীকরণ

জার্মান পুনঃএকত্রিকরণ () সম্পন্ন হয় ১৯৯০ সালের ১৩ অক্টবর।এর মাধ্যমে গণতান্ত্রিক প্রজাতন্ত্রি জার্মানি(পূর্ব জার্মানি)র অঞ্চল সমূহ ফেডারেল প্রজাতন্ত্রি জার্মানি(পশ্চিম জার্মানি)র সাথে একীভূত হয়। এ পরিবর্তন কে Die Wende (The Turning/The Change) বলে আখ্যায়িত করা হয়।

১৮ মার্চ, ১৯৯০ পূর্ব জার্মানিতে প্রথম মুক্ত নির্বাচন অনুষ্ঠিত হয়। এরপর পূর্ব এবং পশ্চিম অংশ আলোচনার মাধ্যমে পুনঃএকত্রিকরণের ব্যাপারে ঐকমত্যে পৌঁছায়। দ্বিতীয় বিশ্বযুদ্ধের পর জার্মানি নিয়ন্ত্রণকারি ৪ টি পরাশক্তির প্রত্যক্ষ অংশগ্রহণে এ চুক্তিকে "Two Plus Four Treaty" ও বলা হয়।

একীভূত জার্মানি ইউরোপিয় ইউনিয়ন এবং ন্যাটোর সদস্য

নামকরণ 
১৯৯০ সালের ঘটনাবলীকে একত্রিকরণ নাকি পুনঃএকত্রিকরণ বলা হবে, তা নিয়ে ভিন্ন ভিন্ন মতামত রয়েছে।১৮৭১ সালে প্রথমবার জার্মান একত্রিকরণ হয়েছিল বলে, বার্লিন দেয়াল খুলে দেবার ঘটনাকে অনেকে পুনঃএকত্রীকরণ বলে থাকেন। জার্মান রাজনীতিবাদরা তাই একে বলতেই বেশি স্বচ্ছন্দবোধ করেন। অনেকে এ ঘটনাকে শুধুমাত্র জার্মান ঐক্য(Deutsche Einheit) বলে থাকেন

পুনঃএকত্রীকরণ

ইতিহাস 

৩ অক্টোবর ১৯৯০ তে পুনঃএকত্রিকরণ প্রক্রিয়া আনুষ্ঠানিকভাবে সম্পন্ন করা হয়। পূর্ব জার্মানির ৫ টি প্রদেশ এর মাধ্যমে ফেডারেল জার্মানিতে যোগ দেয়। জার্মান সংবিধান সংশোধিত হয়, যেখানে ভবিষ্যতে অস্ট্রিয়াকে জার্মানির সাথে একীভূত হওয়ার আমন্ত্রণ জানানোর সুযোগ আছে।

১৪ নভেম্বর, ১৯৯০ পোল্যান্ডএর সাথে আনুষ্ঠানিক চুক্তির মাধ্যমে ওদের-নিসে লাইন কে জার্মানি-পোল্যান্ডের সীমানা বলে স্বীকৃতি দেয়া হয়।

পরবর্তী মাসে ১৯৩২ সালের পর সমগ্র জার্মানির প্রথম নির্বাচনে হেলমুট কোল চ্যান্সেলর নির্বাচিত হন। ৩ রা অক্টোবরকে "জার্মান ঐক্য দিবস" হিসেবে সরকারী ছুটি ঘোষণা করা হয়

পরবর্তী প্রভাব 
পুনঃএকত্রীকরণ জার্মান অর্থনীতিকে তীব্র চাপের মুখে ফেলে দেয়।একত্রীকরণে আনুমানিক ১.৫ ট্রিলিয়ন ইউরো খরচ হয়। এ বিশাল ব্যয়ের মূলে ছিল পূর্ব জার্মানির দূর্বল অর্থনৈতিক কাঠামো। পূর্ব এবং পশ্চিম জার্মানির মুদ্রাকে সমমানের হিসাব করায় মুদ্রাস্ফীতি দেখা দেয়। পশ্চিমা প্রতিযোগিতায় টিকতে না পেরে অনেক পূর্ব জার্মান শিল্প কারখানা বন্ধ হয়ে যায়। ফলে কর্মসংস্থানের খোঁজে অনেকে পশ্চিমাংশে পাড়ি জমাতে শুরু করে। পূর্বাংশ হারায় বিশাল জনশক্তি। পূর্ব জার্মানির রাষ্ট্রায়ত্ব শিল্প কারখানাগুলো ব্যক্তি মালিকানায় হস্তান্তর করতে গিয়েও প্রচুর লোকসানের শিকার হতে হয়। এখন পর্যন্ত জার্মানি প্রতিবছর পূর্ব জার্মানির প্রদেশগুলোর উন্নয়নের জন্য বাৎসরিক ১০ বিলিয়ন ইউরো খরচ করছে।

আরও দেখুন 
 ১৯৪৫ এর পর জার্মানির ইতিহাস 
 বার্লিন দেয়াল

বহিঃসংযোগ 
 ঐক্য চুক্তি (বার্লিন, ৩১ আগস্ট,১৯৯০)

জার্মানির ইতিহাস
জাতীয় একত্রীকরণ
সোভিয়েত-জার্মান সম্পর্ক
গারো ভাষা

গারো ভাষা বা (গারো ভাষায় "মান্দি") একটি চীনা-তিব্বতি ভাষা। এটি ভারতের মেঘালয় অঙ্গরাজ্যের গারো পাহাড় এলাকার অধিবাসীদের প্রধান ভাষা। এটি পার্শ্ববর্তী বাংলাদেশও প্রচলিত। মেঘালয়ের প্রতিবেশী অঙ্গরাজ্যে আসামে প্রচলিত বোড়ো ভাষা-র সাথে এর ঘনিষ্ঠ সম্পর্ক আছে।

লিখন পদ্ধতি 
গারো ভাষা লাতিন লিপিতে লেখা হয়।তাঙশিনুল সারাঙ হা ইয়ো।

উপভাষা 
গোত্র ভেদে গারোদের মধ্যে আলাদা আলাদা উপভাষার প্রচলন রয়েছে। আচিক উপভাষাটি বাংলাদেশের টাঙ্গাইল, ময়মনসিংহ, শেরপুর, নেত্রকোণা এবং ভারতের মেঘালয় অঙ্গরাজ্যে বসবাসরত গারোদের মাতৃভাষা। তাদের নিজস্ব ভাষায় 'আচিক' শব্দের অর্থ পাহাড়। অন্যান্য উপভাষার মধ্যে আছে আবেং, আওয়ে, চিসাক, দাক্কা, গাঞ্চিং, কামরূপ, মাতচি। বাংলাদেশে আবেং উপভাষাটিও প্রচলিত; এই উপভাষার সাথে কোচ ভাষার মিল আছে। বাংলাদেশের গারোরা আবেং উপভাষাতে কথা বললেও আচিক উপভাষাতে লিখে থাকে। আওয়ে উপভাষাটি আসামে প্রচলিত, তবে এখন বিলুপ্তির পথে; সেখানকার গারোরা মান্য গারো ভাষাই ব্যবহার করেন।

তথ্যসূত্র

বহিঃসংযোগ 
 গারো ভাষার উপর এথনোলগ রিপোর্ট 

বাংলাদেশের ভাষা
তিব্বতি-বর্মী ভাষা
ভারতের ভাষা
আসামের ভাষা
ত্রিপুরার ভাষা
হাইবারি

হাইবারি লন্ডনের ইলিংটন এ অবস্থিত এলাকা। আর্সেনাল ফুটবল ক্লাবের প্রাক্তন স্টেডিয়াম আর্সেনাল স্টেডিয়াম এখানে অবস্থিত।

লন্ডনের জেলা
লন্ডনের অঞ্চল